Thalia Teater

Thalia Teater AS er et privat aksjeselskap som ble grunnlagt av Egil Monn-Iversen i 1983, og som produserer musikaler og teaterforestillinger. 

Teaterets faste samarbeidspartner for pan-skandinaviske prosjekter var Proscenium AS, men i 1995 ble disse selskapene fusjonert. Thalia Teater samarbeider igjen med en rekke andre produsenter, deriblant Riksteateret.  

Thalia Teater har vært forretningsfører for Chat Noir AS siden 2010. Bjørn Heiseldal er i dag produsent og daglig leder i Thalia Teater.

Historikk
Thalia Teater drev privatteater i Oslo med utgangspunkt i Chateau Neuf fra 1985 til 2008. I tillegg til produksjoner i Chateau Neuf, har selskapet hatt forestillinger på turné på landsbasis, og produsert forestillinger på Chat Noir, Edderkoppen, Scene West Victoria og Oslo Spektrum. Utenbys har selskapet produsert forestillinger i Bergen, Trondheim og Tønsberg. I løpet av disse årene har teateret hatt ca. fore millioner besøkende.

Thalia Teater måtte våren 2008 flytte fra Chateau Neuf etter 23 års drift.

Høsten 2009 produserte Thalia Teater Cats, Hulemannen og Avslørte bondepiker.

Samme år ble Hulemannen med Sven Nordin avsluttet etter en no år lang turné. Høsten 2010 var Sven Nordin tilbake med oppfølgeren til Hulemannen med forestillingen PAPPA!. Premieren fant sted i Lillestrøm Kultursenter i september og forestillingen var på turné over hele landet, samt som sommershow i Oseberg Kulturhus i Tønsberg i juli 2011.

I august 2010 overtok Thalia Teater den daglige driften av Chat Noir Teater i Oslo. Chat Noir er teatret som siden 1912 har vært landets ledende scene for show, humor og musikk i nærmere 100 år.

Forestillinger

Referanser 

Norske teaterkompanier
Etableringer i 1985